Document ID: 32003R0874

Ir-Regolament tal-Kunsill (KE) Nru 874/2003
tas-6 ta’ Mejju 2003
fuq il-konklużjoni tal-Ftehim bejn il-Komunità Ewropea u r-Repubblika tal-Kiribati dwar sajd ġewwa ż-żona tas-sajd tal-Kiribati
IL-KUNSILL TA’ L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 37 flimkien ma’ l-Artikolu 300(2) u l-ewwel subparagrafu ta’ l-Artikolu 300(3) ta’ dan,
Wara li kkunsidra l-proposta mill-Kummissjoni [1],
Wara li kkunsidra l-opinjoni tal-Parlament Ewropew [2],
Billi:
(1) Il-Komunità u r-Repubblika tal-Kiribati nnegozjaw u inizjalaw Ftehim fuq is-Sajd li jipprovdi lis-sajjieda Komunitarji opportunitajiet ta’ sajd fl-ilmijiet li l-Kiribati għandha sovranità jew ġurisdizzjoni fuqhom f’dak li għandu x’jaqsam mas-sajd.
(2) Huwa fl-interess tal-Komunità li tapprova l-Ftehim imsemmi hawn fuq.
(3) Il-metodu ta’ allokazzjoni ta’ l-opportunitajiet tas-sajd fost l-Istati Membri għandu jiġi definit,
ADOTTA DAN IR-REGOLAMENT:
Artikolu 1
Il-Ftehim bejn il-Komunità Ewropea u r-Repubblika tal-Kiribati fuq sajd ġewwa ż-żona tas-sajd tal-Kiribati huwa hawnhekk approvat f’isem il-Komunità.
It-test tal-Ftehim huwa mehmuż ma’ dan ir-Regolament.
Artikolu 2
L-opportunitajiet ta’ sajd stabbiliti fil-Protokoll tal-Ftehim għandhom jiġu allokati fost l-Istati Membri kif ġej:
-bastimenti li jistadu bix xibka tat tartarun: | Franza: | 27 % tal liċenzji disponibbli |
Spanja: | 73 % tal liċenzji disponibbli, |
-bastimenti tat tkaxkir: | Spanja: | 6 bastimenti |
Il-Portugall: | 6 bastimenti. |
Jekk l-applikazzjonijiet għal liċenzi minn dawn l-Istati Membri ma jkoprux l-opportunitajiet ta’ sajd kollha iffissati fil-Protokoll, il-Kummissjoni tista’ tikkunsidra applikazzjonijiet għal liċenzji minn kull Stat Membru ieħor.
Artikolu 3
L-Istati Membri li l-bastimenti tagħhom jistadu skond dan il-Ftehim għandhom jinnotifikaw lill-Kummissjoni l-kwantitajiet ta’ kull stokk maqbud fiż-żona tas-sajd tal-Kiribati b’konformità mar-Regolament tal-Kummissjoni (KE) Nru 500/2001 ta’ l-14 ta’ Marzu 2001 li tistabbilixxi regoli dettaljati għall-applikazzjoni tar-Regolament tal-Kunsill (KEE) Nru 2847/93 fuq il-monitoraġġ tal-qabdiet maqbuda mill-bastimenti tas-sajd tal-Komunità fl-ilmijiet ta’ pajjiżi terzi u fuq il-baħar miftuħ [3].
Artikolu 4
Dan ir-Regolament għandu jidħol fis-seħħ fis-seba’ jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-6 ta’ Mejju 2003.

Labels: 18
5
6